Diari Oficial de la Generalitat Valenciana


Sumari del DOGV 10053, del 19-12-2024 (2024/12433)

ACORD de 23 de novembre de 2024, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de Daniel Penella Bailach.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10443

Data del DOGV
:   19-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12501

CVE
:   KVSR-K-2414-66889

Data del document
:   23-11-2024

Organisme emissor
:   Conselleria d'Hisenda i Economia

Tipus de document
:   Acord

Número d'expedient: ABI 135/2023.

Causant: Daniel Penella Bailach. DNI: \*\*\*\*470\*\*.

Lloc i data de la defunció: Catarroja (València), el 24 de març de 2018.

Últim domicili: Catarroja (València).

*Antecedents de fet*

La Conselleria d'Hisenda, Economia i Administració Pública ha tingut coneixement, mitjançant un ofici, de 15 de febrer de 2023, del Jutjat de Primera Instància i Instrucció número 4 de Catarroja (València), de data de registre d'entrada 21 de febrer de 2023, número de registre d'entrada 685, de l'existència del procediment d'execució hipotecària 685/2021 contra l'herència jacent de Daniel Penella Bailach, mort a Catarroja (València), el 24 de març de 2018, en estat civil viudo. Com que consta una documentació que es referix a una persona diferent del causant, mitjançant un escrit del 3 de març de 2023, des d'este servici es va comunicar esta circumstància al jutjat esmentat i se li va sol·licitar que tota la documentació del causant constara en l'expedient de la seua referència.

Amb data de registre d'entrada de 24 d'octubre de 2023, número de registre d'entrada 7511, el Jutjat de Primera Instància i Instrucció número 4 de Catarroja aporta: ofici i diligència d'ordenació de 9 de gener de 2023; acte i decret de 28 de desembre de 2021; el certificat de defunció del causant; el certificat d'actes d'últimes voluntats, en el qual s'establix que va atorgar testament; el testament i les renúncies a l'herència dels fills i nets.

No aporta el certificat d'empadronament, que des d'esta administració es va sol·licitar.

Esta direcció general constata, mitjançant el certificat de veïnatge administratiu, rebut el 5 de setembre de 2024, que el causant va estar empadronat a l'Ajuntament de Catarroja (València), de l'1 de maig de 1996 al 24 de març de 2018.

Com que, en principi, no consta l'existència de persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que establixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.

Així, en l'exercici de les competències que m'atribuïx l'article 13 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques,

DISPOSE

*Primer*

Incoar el procediment de declaració de la Generalitat com a hereua abintestada de Daniel Penella Bailach, d'acord amb el que establixen l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques

*Segon*

Realitzar els actes i les comprovacions que siguen necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.

A estos efectes, si esta documentació no ha sigut remesa per l'òrgan judicial o persona titular de la notaria, se sol·licitarà a les autoritats i el personal funcionari públic, als registres i la resta d'arxius públics, la informació sobre la persona causant i sobre els béns i drets dels quals és titular que considere necessària per a una millor instrucció de l'expedient.

*Tercer*

Publicar este acord en el Diari Oficial de la Generalitat Valenciana, en la pàgina web d'esta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on estiga la major part dels seus béns.

*Quart*

Obrir el termini per a presentar al·legacions o qualsevol informació en relació amb els béns de la persona causant o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 23 de novembre de 2024

Antonio Joaquín Woodward Poch

Director general de Patrimoni